保良局莊啟程預科書院

保良局莊啟程預科書院 係香港一間全日制高中學校，喺九龍大角咀柳樹街12號，由保良局管理。雖然香港2012年已經冇預科，但校名一路冇改。

歷史
莊啟程預科書院嘅地址前身係詩歌舞街官立學校同胡忠中學嘅舊址，喺1991年創立。得蒙保良局庚午年主席莊啟程捐撥100萬港元開辦經費而成立。

直至2008-09學年，書院只開辦中六同中七嘅預科課程。2009-10學年起，因應香港實行三三四高中教育改革，書院同時開辦新高中課程。

2012-13學年，書院全面轉型為高中書院，開辦中四至中六嘅新高中課程，但保留「預科書院」校名。

香港中學‎
大角嘴